Натуральна, старое пакаленне сыходзіць, а маладыя людзі, пад уплывам польскай мовы, не надта хочуць размаўляць на беларускай. Таму, калі не надаваць увагі гэтай тэндэнцыі, не вывучаць беларускую мову ў дзіцячых садках, школах ды гімназіях, з цягам часу наш дыялект можа ў будучыні знікнуць нават у сёлах. Напрыклад, калі я вучыўся ў нулявым класе, дык увогуле не ўмеў размаўляць на польскай мове: навучыўся гаварыць на ёй добра пасля. Калі я быў школьнікам, усе ў нас хадзілі на ўрокі беларускай мовы і ніхто нават не думаў, што можа стацца інакш.